**Volebné obdobie 2014-2018**

Činnosť starostu obce a poslancov Obecného zastupiteľstva začala zložením sľubov počas zasadnutia 4. decembra 2014. Starostom počas celého volebného obdobia bol Mgr. Slavomír Kopáč. Poslancami počas celého obdobia boli : Ján Bohunčák, Adriana Bulavová, Bc. Martin Jurčík, Ing. Juraj Kondula, Bc. Renáta Mezovská, Mgr. Jana Smolárová, poslanca Štefana Koreňa v r. 2015 vystriedal Jaroslav Géci, Štefana Garaja v r. 2016 vystriedal Ľuboslav Koreň a v r. 2017 Jozefa Kupča Marcel Puška. K zmenám došlo z dôvodu vzdania sa poslaneckého mandátu poslancov.

Pri Obecnom zastupiteľstve pracovali Komisia verejného poriadku, sociálnych vecí, kultúry, mládeže a športu, Komisia regionálneho rozvoja, služieb a životného prostredia a Komisiu verejného záujmu. Doplnené boli o členov z radov občanov a to o Pavla Marušina, Jána Janíka, Tomáša Gajdoša a Mariána Kondulu.

Počas volebného obdobia OcZ zasadalo 43 krát.

OcZ 22. apríla 2016 schválilo dokument pre riadenia samosprávy - Plán hospodárskeho a sociálneho rozvoja obce Liptovská Teplička na roky 2015 -2020.

OcZ svojim uznesením schválilo 16 Všeobecne záväzných nariadení obce Liptovská Teplička /r. 2015 - 6, r. 2016 - 6 , rok 2017 - 2, rok 2018 - 2/.

19.1.2018 OcZ udelilo Cenu obce rodákovi MUDr. Štefanovi Benediktovi Olejárovi.

OcZ rokovalo podľa kompetencií určených zákonom a štatútom obce.

Postrehy z obce, vlastné návrhy predkladali poslanci v interpeláciách. Najčastejšie boli zamerané na čistotu a stav životného prostredia v obci, výstavbu a čierne stavby, stav verejného osvetlenia, rekonštrukciu miestnych komunikácii, vybudovanie vodovodu a kanalizácie, úpravu cintorína, verejnú zeleň v obci, rekonštrukciu športového areálu v Uhlárovej, výstavbu multifunkčnej haly, vybudovanie parkoviska, výstavbu detských ihrísk, voľne pobehujúce psy, získavanie dotácií z eurofondov, povodňovú situáciu a ďalšie.

OcZ schvaľovalo aj zámery, žiadosti o dotácie a investície, ktoré následne boli realizované.

**Počas volebného obdobia bola obec úspešná v získavaní dotácii nad rámec** tých, ktoré sú pravidelným príjmom do rozpočtu obce ako dotácie na prenesený výkon štátnej správy v oblasti školstva, na evidenciu obyvateľov, matriku, stavebný úrad, na voľby.

Predkladám ich spolu s prehľadom najväčších realizovaných činností.

V roku 2015 boli

**prijaté dotácie na bežné výdavky:**

* na podporu zamestnávania – projekty UPSVaR - 58 422,31 €
* na verejnú zeleň (kvety, kríky, kvetináče) – 5 000 €
* na folklórne slávnosti Pod Kráľovou hoľou– 3 000 €

**prijaté dotácie na kapitálové výdavky:**

* na projekt „Revitalizácia centrálnej časti obce“ – refundácia z pred.r. – 155 586,01 €
* na projekt „Obnova verejného osvetlenia“ – 182 622,68 €

**Realizovali sa nasledovné činnosti v rámci bežných výdavkov:**

* Spracovanie dokumentu Program hospodárskeho a sociálneho rozvoja obce – 5 500 €
* Stavebné a rekonštrukčné práce v budove PZ – (rekonštrukcia veže) – 2 115,48 €
* Rekonštrukčné práce v budove ZS – sociálne zariadenia, lekáreň a gynekologická ambulancia -3 379,96 €
* Rekonštrukcia sprchovacích kútov v šatniach športového areálu – 1172,02 €
* Oprava cintorínskeho múru a odvodnenie – 3 803,71 €
* Spustenie SMS systému pre zefektívnenie informovanosti občanom prostredníctvom miestneho rozhlasu – 2 110 €
* Časť vyplatených autorských honorárov za spracovanie monografie – 5 215 €

**Realizovali sa činnosti v rámci kapitálových výdavkov:**

* Nákup pozemkov od LPS – 12 982 €
* Odkúpenie domu Mons. Nahalku – 12 000 € a začiatok rekonštrukcie – 4 819,87 €
* Zakúpenie ozvučovacieho systému do domu smútku a varhanov – 3 811 €
* Pokračovanie výstavby chodníka na ul. Teplická – 13 527,80 €
* Výstavba detského ihriska pri MŠ – 25 349,13 €
* Komplexné riešenie výstavby športového areálu – výdavky 64 877,03 € (zahŕňajú projektovú dokumentáciu, výstavbu bufetu, sklad na palivo, striedačky, parkovaciu a hraciu plochu)
* Realizácia projektu „Obnova verejného osvetlenia“ – 225 057,37 € ( financované z dotácie vo výške 190 774,65 € a z vlastných zdrojov vo výške 34 282,72 €)
* Rozšírenie verejného osvetlenia v niektorých častiach obce – 8 077,50 €

 V ROKU 2016 sme získali

**dotácie na bežné výdavky:**

* na podporu zamestnávania – projekty UPSVaR – 81 247,49 €
* na folklórne slávnosti a sprievodné podujatia **– 6 500 €**

**dotácie na kapitálové výdavky:**

* na ČOV a kanalizáciu – 106 389 €
* na zateplenie budovy SD – 103 426,61 €

**Realizovali sa činnosti v rámci bežných výdavkov:**

* opravy a rekonštrukčné práce vo viacerých budovách – výmena dlažby v sklade predajne COOP Jednota, oprava omietok, rekonštrukcia toaliet a výmena dlažby v požiarnej zbrojnici, výmena dlažby v kotolni zdravotného strediska
* Odvodnenie ihriska v športovom areáli, inštalácia zavlažovania, spevnenie svahu oporným múrom
* Vyplatenie časti autorských honorárov za spracovanie monografie – 4 215 €

**Realizované boli aj nasledujúce činnosti v rámci kapitálových výdavkov:**

* vypracovanie projektovej dokumentácie v hodnote 30 130 € ( PD nadstavba MŠ, PD kompostáreň, PD nadstavba PZ, dopracovanie PD na multifunkčnú halu, PD na rekonštrukciu ciest a chodníkov, PD denný stacionár)
* zateplenie a rekonštrukcia budovy SD - 108 870,12 € (financované z dotácie 103 426,61 , zvyšok z vlastných zdrojov)
* zateplenie a odvodnenie budovy ZS - 21 484,99 €
* rekonštrukcia amfiteátra (podlaha, vstupná brána) - 19 639,35 €
* rekonštrukcia Teplického domu - 43 052,99 €
* prestrešenie vstupných brán v cintoríne a parkovacie plochy pri cintoríne – 12 790,67 €
* pokračovanie v projekte „Dobudovanie ČOV a kanalizácie“ – 115 531,57 €
* revitalizácia priestranstva pred budovou zdravotného strediska – 17 668,33 €
* vybudovanie chodníka pri MŠ – 2 059,63 €
* pokračovanie vo výstavbe v športovom areáli (hracia plocha, osvetlenie, chodník) – 23 969,68 €
* nákup konvektomatu a varného kotla do školskej jedálne – 9 980 €

 V ROKU 2017 sme získali nasledovné

**Dotácie na bežné výdavky:**

* na podporu zamestnávania – projekty UPSVaR – 112 626,99 €
* na terénnu sociálnu prácu – 15 511,78 €
* na folklórne slávnosti – 10 000 €
* na úpravu oddychovej zóny Čierny Grúň – 4 099,25 €

**dotácia na kapitálové výdavky:**

* na rozšírenie kamerového systému v obci – 13 500 €
* na ČOV a kanalizáciu (pokračovanie realizácie projektu) – 1 810 602,58 €
* na reguláciu úseku potoka na ul. Kobyliarky – 100 000 €
* na financovanie nájomných bytov – 134 380 €
* na zariadenie workoutového ihriska – 2 200 €

**Realizované boli nasledovné činnosti - v rámci bežných výdavkov:**

* Vypracovanie marketingovej štúdie na využitie lokality Smrečiny a Dolinka – 5 000 €
* Rekonštrukčné práce na budove SD – výmena dlažby na schodisku, oprava omietok, odvodnenie budovy
* Rekonštrukcia garáže pri zdravotnom stredisku
* Autorské honoráre za spracovanie monografie – 7 007,02 €
* Vytvorenie oddychovej zóny Čierny Grúň – 4 496,32 € (financované z dotácie 4 099,25 €, ostatné z vlastných zdrojov)
* **v rámci kapitálových výdavkov:**
* Pokračovanie realizácie projektu „Dobudovanie ČOV a kanalizácie“ – 1 964 329,23 €
* Územný plán obce – 22 100 €
* Nákup pozemkov na výstavbu komunitného centra a pozemok pri požiarnej zbrojnici – 8 918,55 €
* Rekonštrukcia a predĺženie strechy amfiteátra a schodisko – 31 310,49 €
* Ukončenie rekonštrukcia domu Mons. Nahalku – 43 583,93 €
* Nákup traktora Kubota a malotraktora – 25 185 €
* Rekonštrukcia cesty Záhrady (čiastočná úhrada) – 99 990,93 €
* Plynofikácia na ul. Bory (IBV) – 6 456,32 €
* Dokončenie revitalizácie priestranstva pred budovou zdravotného strediska – 3 340,75 €
* Rozšírenie osvetlenie v cintoríne – 5 996,32 €
* Nákup elektrickej rúry a elektrickej panvice pre školskú jedáleň – 5 549 €
* Začatie výstavby tribúny v športovom areáli, zriadenie detského ihriska a pokládka bezpečnostnej gumy na workoutové ihrisko – 18 032,82 €
* Úprava vodného toku na ul. Kobyliarky – 106 703,16 € (financované z dotácie 100 000 €, zvyšok z vlastných zdrojov)

 **V aktuálnom roku 2018 boli prijaté**

**dotácie na bežné výdavky:**

* Dotácia na FS – 4 500 €
* Dotácia na FS z VUC – 2 300 €
* Dotácia na opravu pivníc – 4 000 €
* Dotácia na infotabuľu – Andrejcová – 5 000 €
* Dotácia na MOPS, TSP, projekty ÚPSVaR

**dotácie na kapitálové výdavky:**

* Refundácia záverečnej platby – dotácia na ČOV a kanalizáciu – 285 346,41 €
* Dotácia na nákup kompostérov – 79 515 €

**Schválené dotácie na kapitálové výdavky (očakávané príjmy):**

* Dotácia na komunitné centrum – 328 082,50 €
* Dotácia na špeciálne učebne v ZŠ- 164 492,50 €

**Realizované činnosti v rámci bežných výdavkov (doteraz):**

* Údržba a  opravy v budove zdravotného strediska – 997 €
* Opravy a čistenie rigolov a verejných priestranstiev, zábradlia a zábrany - potok – 2 873,69 €

**Realizované činnosti v rámci kapitálových výdavkov:**

* Dokončenie rekonštrukcie cesty Záhrady – 42 979,18 €
* Nákup sporáka do kuchyne SD – 2 598 €
* Nákup defibrilátora - 1 563,84 €
* Nákup kompostérov do domácností ( z dotácie + VZ) – 83 700 €
* Kúpa vozidla Citroen Jumper – 6 000 €
* Rozšírenie vodovodu na ul. Bory a Pod úbočou – 49 515,55 €
* Rozšírenie kamerového systému v obci – 14 495 €

V nasledujúcom období plánujeme realizovať tieto investičné aktivity s podporou z EU a ŠR:

* Výstavbu komunitného centra
* Prestrešenie tribúny v športovom areáli
* Sanáciu nelegálnej skládky
* Nadstavba materskej školy
* Rekonštrukcia ciest na ul. Bory, Pod úbočou, Koliesko a Na jarku

Hodnota majetku, ktorá bola k  31.12.2010 – 3 272 498 € vzrástla k  31.12.2014 – 4 280 238 € a

k 31.12.2017 – 7 522 615 €.

Obec sa v období 2014-2018 pokračovala v dobrom trende znižovania nedoplatkov zo strany občanov na dani z nehnuteľnosti, dani so stavieb, psov, za komunálny odpad, hrobové miesta, stavebné priestupky.

Na základe upomienok, výziev a zrážok zo mzdy boli uhradené nedoplatky roku 2018 vo výške 4 305,04 €, v roku 2017 vo výške 8102,81€, v roku 2016 vo výške 9377,04€ a 2015 vo výške 2625,61 €.

V obci boli realizované projekty v spolupráci s Úradom práce sociálnych vecí a rodiny- kde získalo zamestnanie na dobu 6-9 mesiacov 3-15 občanov v projekte Podpora regionálnej zamestnanosti a v projekte Podpora zamestnávania 3-14 občanov na 3-15 mesiacov.

V rámci týchto projektov zamestnanci vykonávali čistenie verejných priestranstiev, údržbu miestnych komunikácií, chodníkov, vodných tokov, pomocné stavebné práce, pomocné práce pri výstavbe a údržbe pozemných komunikácií, údržbu budov v správe obce. Pracovníci zamestnaní na tieto projekty taktiež zrealizovali úpravu okolia zdravotného strediska, pracovali na výstavbe tribúny na futbalovom ihrisku a iné.

Počas týchto rokov taktiež cez ÚPSVaR Poprad vykonávalo v obci mesačne v priemere 14 uchádzačov o zamestnanie aktivačnú činnosť formou menších obecných služieb pre obec, ktorí boli financovaní výlučne cez ÚPSVaR. Obci boli mesačne za výkon činnosti týchto UoZ poskytované príspevky na zakúpenie rôznych pracovných náradí a materiálov. Súčasne s nimi vykonávali v priemere 13 uchádzači o zamestnanie menšie obecné služby, ktorí boli taktiež financovaní len cez ÚPSVaR.

Všetci títo uchádzači o zamestnanie vykonávali v obci čistenie chodníkov, odstraňovanie odpadkov a nelegálnych skládok, čistenie rigolov, upratovanie obecných budov a ich okolia, starostlivosť o verejnú zeleň, drobné stavebné úpravy, kosenie, hrabanie, odvoz trávy, čistenie chodníkov a miestnych komunikácií v obci od snehu a ľadu, posypovanie chodníkov a miestnych komunikácií, reguláciu potokov a pomocné práce pri organizovaní kultúrnych podujatí v obci.

Aj samotná obec vytvárala nové pracovné možnosti. Spomeniem aspoň rozšírené pracovisko terénnejšej sociálnej práce- kde dnes pracujú 2 terénne pracovníčky a dve terénne sociálne pracovníčky. Na túto činnosť sme získali aj dotačné prostriedky. Činnosť tohto pracoviska nie je viditeľná priamo hmatateľne v obci, výrazne je však viditeľná v životoch ľudí, ktorým poskytli svoju poradenskú pomoc. Pracovníčky pomohli 550 obyvateľom. Poskytovali poradenstvo v oblasti zamestnania, vzdelávania, sociálneho zabezpečenia, zdravia, financií, sprevádzali občanov pri vybavovaní rôznych dokumentov, uľahčovali komunikáciu s inštitúciami, boli nápomocní pri vypisovaní rôznych tlačív a mnohé ďalšie činnosti.

Obec v rámci zabezpečenia opatrovateľskej služby pre občanov zamestnáva v súčasnej dobe 4 opatrovateľky, plánuje cez podaný projekt rozšíriť túto službu na 10 opatrovateliek. V sledovanom období bola opatrovateľská služba poskytovaná štyrom až desiatim obyvateľom.

V obci pôsobil naďalej stavebný úrad. Vydal 30 stavebných povolení, 6 územných rozhodnutí, 17 kolaudačných rozhodnutí, riešil 345 drobných stavieb, nariadil odstránenie 4 drobných stavieb, vykonával monitoring stavieb a nelegálnych stavieb, riešil priestupky proti stavebnému zákonu. Zároveň zastrešovala j úsek ochrany životného prostredia- vydával stanoviska k výrubom stromov, riešil nelegálne skládky i preventívne opatrenia, verejnú zeleň a ďalšie.

Obec bola úspešne spolupracoval na úrovni miestnej s organizáciami, ktorým poskytovala dotácie na činnosť, priestory a pomoc pri činnosti. Spolupracoval aj s inštitúciami najmä s PPD, LPS.

Naďalej spolupráca a vzájomná podpora prebiehala s okolitými obcami, obec bola súčasťou Mikroregiónu, oblastnej organizácie cestovného ruchu, miestnej akčnej skupiny a ďalších – kde bol prínos nielen v propagácii obce, poradenstve ale máme oznámené aj získané prostriedky pre rozvoj obce.

Obec naďalej spolupracovala so všetkými svojimi zahraničnými partnermi, družobnými obcami a nadviazala kvalitnú spoluprácu s novým partnerom obcou Hrušky.

Obec v tomto volebnom období získala Špeciálne uznanie Ceny Rady Európy, Certifikát kvality – Pečať rozvoja obci, mnohokrát bola prezentovaná v tlači a televízii.

Informovanosť verejnosti zabezpečovala miestna Obecná televízia, obecné noviny, webová stránka, SMS rozhlas, obecný rozhlas.

Obec ponúkala bohatý športový, kultúrny a spoločenský život v obci vlastnými podujatiami a spoluprácou s organizáciami v obci. V tomto období sme zorganizovali najúspešnejší ročník folklórnych slávnosti meraný počtom návštevníkov a ziskom. Zlepšili sme podmienky futbalistom, hasičom, workoutistom, ZUŠ, miestnej cirkvi, škole a ďalším. Teší nás, že aj s našou podporou sa mohla realizovať naša reprezentantka vo workoute na majstrovstvách sveta- kde získala striebro.

Podujatia nabrali na kvalite a zvýšil sa aj ich počet. Pozitívne hodnotím hlavne zvýšený záujem o šport.

Volebné obdobie rokov 2014-2018 hodnotím pozitívne, väčšinu plánovaných aktivít sme zrealizovali. Odviedli sme kus veľkej práce na zlepšenie života našich občanov. Našim úsilím sa nám podarilo odstrániť dlhoročné problémy s chýbajúcou kanalizáciou, zmodernizovať verejné osvetlenie, znížiť ekonomickú náročnosť na osvetlenia ale aj verejných budov, ktoré sme zateplili, bezpečnosť občanov sme zvýšili vybudovaním chodníka na hlavnej ceste, vrátili sme pietnym miestam ako cintorín či rodisko Mons. Náhalku potrebný vzhľad, vytvorili sme viaceré miesta na oddych a rekreáciu.

 Tie aktivity, ktoré sme nezrealizovali - sme rozpracovali -či už výkupom pozemkov, zhotovením geometrických plánov, projektových dokumentácii, podaním žiadostí a podobne.

 Veľa aktivít bolo urobených nad rámec volebného programu.

 V závere správy chcem Vám všetkým poslancom obecného zastupiteľstva poďakovať za vašu prácu, ktorú ste odviedli na zasadnutiach obecného zastupiteľstva, komisiách obecného zastupiteľstva ale aj za iniciatívu pri riešení potrieb našich občanov.